लखनऊ: एक ओर सीएम योगी आदित्यनाथ राज्य की कानून-व्यवस्था को लेकर सख्ती दिखा रहे हैं. वहीं दूसरी ओर कुछ ऐसी घटनाएं भी सामने आ रही हैं, जिससे यूपी की क़ानून व्यवस्था पर सवाल उठ रहे हैं. एटा में 6 साल की बच्ची से गैंगरेप का मामला सामने आया है. गैंगरेप के तीन आरोपियों में से दो नाबालिग हैं. पुलिस ने दो आरोपियों को गिरफ्तार कर लिया है. एक आरोपी की तलाश जारी है. वहीं बच्ची को पहले ज़िला अस्पताल में भर्ती किया गया था, लेकिन हालत नाजुक होने की वजह से उसे अलीगढ़ के लिए रेफर कर दिया गया है.